----

----

I Ανακοινώσεις

Επιτροπή

----

Ισοτιμίες του ευρώ (1)

27 Νοεμβρίου 2006

(2006/C 289/01)

1 ευρώ= 

----

(1)

Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

----

----

Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις

(2006/C 289/02)

(Κείμενο που παρουσιάζει ενδιαφέρον για τον ΕΟΧ)

----

----

ΚΡΑΤΙΚΉ ΕΝΊΣΧΥΣΗ — ΗΝΩΜΈΝΟ ΒΑΣΊΛΕΙΟ

Κρατική ενίσχυση αριθ. C 38/2006 (πρώην NN 93/2005)

Καθεστώς ενισχύσεων για τη βελτίωση των εργοστασίων μεταποίησης αλιευμάτων

Πρόσκληση για υποβολή παρατηρήσεων σύμφωνα με το άρθρο 88 παράγραφος 2 της συνθήκης ΕΚ

(2006/C 289/03)

(Κείμενο που παρουσιάζει ενδιαφέρον για τον ΕΟΧ)

Με επιστολή της 13ης Σεπτεμβρίου 2006, που αναδημοσιεύεται στην αυθεντική γλώσσα του κειμένου της επιστολής στις σελίδες που ακολουθούν την παρούσα περίληψη, η Επιτροπή κοινοποίησε στο Ηνωμένο Βασίλειο της Μεγάλης Βρετανίας και Βορείου Ιρλανδίας την απόφασή της να κινήσει τη διαδικασία που προβλέπεται στο άρθρο 88 παράγραφος 2 της συνθήκης ΕΚ, σχετικά με την προαναφερθείσα ενίσχυση.

Τα ενδιαφερόμενα μέρη μπορούν να υποβάλουν τις παρατηρήσεις τους εντός ενός μηνός από την ημερομηνία δημοσίευσης της παρούσας περίληψης και της επακόλουθης επιστολής, στην ακόλουθυ διεύθυνση:

Οι παρατηρήσεις αυτές θα κοινοποιηθούν στο Ηνωμένο Βασίλειο της Μεγάλης Βρετανίας και Βορείου Ιρλανδίας. Το απόρρητο της ταυτότητας του ενδιαφερόμενου μέρους που υποβάλλει τις παρατηρήσεις μπορεί να ζητηθεί γραπτώς, με μνεία των σχετικών λόγων.

ΠΕΡΙΛΗΨΗ

Τον Ιούνιο του 2004, η Επιτροπή πληροφορήθηκε τη χορήγηση ενίσχυσης, η οποία αποτελεί ενδεχομένως παράνομη κρατική ενίσχυση, στον κλάδο της αλιείας από το Shetland Islands Council (Συμβούλιο των Νήσων Shetland), τη δημόσια αρχή των Νήσων Shetland του Ηνωμένου Βασιλείου.

Στο πλαίσιο καθεστώτος για τη βελτίωση των εργοστασίων μεταποίησης αλιευμάτων, το οποίο τέθηκε σε ισχύ από τις αρχές της δεκαετίας του 1980 έως τις 14 Ιανουαρίου 2005, χορηγήθηκε ενίσχυση με ανώτατη ένταση 20 % για την αγορά νέων μηχανημάτων μεταποίησης και εξοπλισμού και για την κατασκευή, τον εκσυγχρονισμό ή την επέκταση εργοστασίων μεταποίησης αλιευμάτων. Οι δαπάνες που αφορούν την επιδιόρθωση των μηχανημάτων ή την ανακαίνιση των κτιρίων δεν ήταν επιλέξιμες. Tο ανώτατο ποσό της ενίσχυσης ανά δικαιούχο ήταν 20 000 GBP για εργοστάσια με κύκλο εργασιών μικρότερο από 1 000 000 GBP, 25 000 GBP για εργοστάσια με κύκλο εργασιών μεταξύ 1 000 000 και 3 000 000 GBP και 30 000 GBP για εργοστάσια με κύκλο εργασιών μεγαλύτερο από 3 000 000 GBP. Από το 1994 έως τις 14 Ιανουαρίου 2006 φαίνεται ότι στο πλαίσιο του εν λόγω καθεστώτος χορηγήθηκε πόσο ύψους 1 600 000 GBP περίπου, εκ των οποίων 93 600 GBP σε εταιρεία παραγωγής ιχθυαλεύρων και ιχθυελαίου.

Σύμφωνα με το άρθρο 88 παράγραφος 3 της συνθήκης ΕΚ τα κράτη μέλη υποχρεούνται να ενημερώνουν την Επιτροπή περί των σχεδίων που αποβλέπουν να θεσπίσουν ή να τροποποιήσουν τις ενισχύσεις. Σύμφωνα με το Ηνωμένο Βασίλειο, το καθεστώς εφαρμόστηκε τουλάχιστον από τη δεκαετία του 1980 έως τις 14 Ιανουαρίου 2005. Ωστόσο, λόγω της μη τήρησης αρχείων κατά το παρελθόν, το Ηνωμένο Βασίλειο δεν ήταν μέχρι σήμερα σε θέση να αποδείξει ότι τα μέτρα ενίσχυσης υπήρχαν ήδη πριν από την προσχώρηση του Ηνωμένου Βασιλείου στην Ένωση και επομένως πρέπει να θεωρηθούν ως υφιστάμενες ενισχύσεις. Επιπλέον, το Ηνωμένο Βασίλειο επιβεβαίωσε ότι με την πάροδο των ετών είχε τροποποιήσει τις ενισχύσεις χωρίς να το κοινοποιήσει στην Επιτροπή, και ως εκ τούτου το μέτρο ενίσχυσης πρέπει να θεωρηθεί ως νέα ενίσχυση.

Ο κανονισμός (ΕΚ) αριθ. 659/1999 (1) του Συμβουλίου δεν καθορίζει προθεσμία παραγραφής για την εξέταση των παράνομων ενισχύσεων. Ωστόσο, το άρθρο 15 του εν λόγω κανονισμού ορίζει ότι οι εξουσίες της Επιτροπής για ανάκτηση της ενίσχυσης υπόκεινται σε δεκαετή προθεσμία παραγραφής, ότι η προθεσμία αυτή αρχίζει να προσμετράται από την ημέρα κατά την οποία η παράνομη ενίσχυση χορηγείται στον δικαιούχο και ότι κάθε ενέργεια της Επιτροπής διακόπτει την περίοδο παραγραφής. Συνεπώς, η Eπιτροπή θεωρεί ότι στην προκειμένη περίπτωση δεν είναι ανάγκη να εξετάσει την ενίσχυση, η οποία χορηγήθηκε πάνω από δέκα έτη πριν από τη λήψη σχετικών μέτρων από την Επιτροπή. Η Επιτροπή θεωρεί ότι η περίοδος παραγραφής διεκόπη με την αίτηση διαβίβασης στοιχείων που απηύθυνε στο Ηνωμένο Βασίλειο στις 24 Αυγούστου 2004, γεγονός που συνεπάγεται ότι η περίοδος παραγραφής εφαρμόζεται στην ενίσχυση που χορηγήθηκε στους δικαιούχους πριν από τις 24 Αυγούστου 1994. Η Επιτροπή αξιολογεί επομένως κατωτέρω μόνο τις ενισχύσεις που χορηγήθηκαν με αποφάσεις οι οποίες ελήφθησαν μεταξύ της 24ης Αυγούστου 1994 και της 14ης Ιανουαρίου 2005. Στον κλάδο της αλιείας, είναι ανάγκη να εξεταστούν τα μέτρα βάσει των κατευθυντήριων γραμμών για την εξέταση των κρατικών ενισχύσεων στον τομέα της αλιείας και της υδατοκαλλιέργειας. Σύμφωνα με το σημείο 5.3 των κατευθυντήριων γραμμών ενίσχυση κρίνεται ως «παράνομη ενίσχυση» κατά την έννοια του άρθρου 1 στοιχείο στ) του κανονισμού (ΕΚ) αριθ. 659/1999 σύμφωνα με τις κατευθυντήριες γραμμές που ισχύουν κατά τη χρονική στιγμή έναρξης ισχύος της διοικητικής πράξης σύστασης της ενίσχυσης.

Τα μέτρα φαίνεται ότι συνιστούν κρατική ενίσχυση κατά την έννοια του άρθρου 87 της συνθήκης ΕΚ. Οι κρατικές ενισχύσεις στον κλάδο της αλιείας πρέπει να αξιολογούνται σύμφωνα με τους ισχύοντες όρους των κατευθυντήριων γραμμών για την εξέταση των κρατικών ενισχύσεων στον τομέα της αλιείας και της υδατοκαλλιέργειας κατά τη χρονική στιγμή που χορηγήθηκε η ενίσχυση (2).

Σύμφωνα με το σημείο 2.3 των κατευθυντήριων γραμμών του 1994, του 1997 και του 2001 και το σημείο 3.10 των κατευθυντήριων γραμμών του 2004, οι επενδυτικές ενισχύσεις στη μεταποίηση και εμπορία αλιευτικών προϊόντων μπορούν να θεωρηθούν συμβατές, υπό την προϋπόθεση ότι πληρούν τους σχετικούς όρους του κανονισμού (ΕΚ) αριθ. 3699/93 ή/και του κανονισμού (ΕΚ) αριθ. 2792/1999. Οι ενισχύσεις μπορεί να ανέρχονται μέχρι το 60 % των επιλέξιμων δαπανών.

Οι όροι του καθεστώτος είναι συμβατοί με τους εν λόγω όρους. Ωστόσο, στο πλαίσιο του καθεστώτος χορηγήθηκε πόσο ύψους 93 600 GBP σε εταιρεία παραγωγής ιχθυαλεύρων και ιχθυελαίου και συνεπώς το μέρος αυτό της ενίσχυσης δεν μπορεί να θεωρηθεί ότι συμφωνεί με τους όρους των αντίστοιχων κατευθυντήριων γραμμών. Κατά συνέπεια, η Επιτροπή έχει, στο παρόν στάδιο, σοβαρές αμφιβολίες όσον αφορά τη συμβατότητα της ενίσχυσης με την κοινή αγορά.

Σύμφωνα με το άρθρο 14 του κανονισμού (ΕΚ) αριθ. 659/1999 του Συμβουλίου, κάθε παράνομη ενίσχυση μπορεί να αποτελέσει αντικείμενο ανάκτησης από τον δικαιούχο.

ΚΕΙΜΕΝΟ ΤΗΣ ΕΠΙΣΤΟΛΗΣ

1.   PROCEDURE

2.   DESCRIPTION

3.   COMMENTS FROM THE UNITED KINGDOM

4.   ASSESSMENT

4.1.   Legality

4.2.   Basis for the assessment

4.2.1.   Guidelines of 1994, 1997 and 2001

Regulation (EC) No 3699/93 and Regulation (EC) No 2792/1999

4.2.2.   Guidelines of 2004

4.3.   Compatibility

5.   DECISION

----

(1)  Κανονισμός (ΕΚ) αριθ. 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ, ΕΕ L 83 της 27.3.1999, σ. 1. Κανονσμός όπως τροποποιήθηκε με την Πράξη προσχώρησης του 2003.

(2)  ΕΕ C 260 της 17.9.94, σ. 3· ΕΕ C 100 της 27.3.1997, σ. 12 και ΕΕ C 19 της 20.1.2001, σ. 7· ΕΕ C 229 της 14.9.2004, σ. 5.

(3)OJ C 211, 21.8.2003, p. 63.

(4)  Commission decision of 7 December 2005, notified to the authorities of the United Kingdom on 8 December 2005, to be published in the Official Journal, C series.

(5)  Council Regulation (EC) No 659/1999 of 22 March 1999 laying down detailed rules for the application of Article 93 of the EC Treaty, OJ L 83, 27.3.1999, p. 1. Regulation as amended by the Act of Accession of 2003.

(6)OJ C 229, 14.9.2004, p. 5

(7)OJ C 260, 17.9.1994, p. 3; OJ C 100, 27.3.1997, p. 12 and OJ C 19, 20.1.2001, p. 7; OJ C 229, 14.9.2004, p. 5.

(8)  Council Regulation (EC) No 3699/93 of 21 December 1993 laying down the criteria and arrangements regarding Community structural assistance in the fisheries and aquaculture sector and the processing and the marketing of its products, OJ L 346, 31.12.1993, p. 1.

(9)  Council Regulation (EC) No 2792/1999 of 17 December 1999 laying down the detailed rules and arrangements regarding Community structural assistance in the fisheries sector OJ L 337, 30.12.1999, p. 10, as last amended by Regulation (EC) No 485/2005, OJ L 81, 30.3.2005, p. 1.

(10)  Commission Regulation (EC) No 1595/2004 of 8 September 2004 on the application of Articles 87 and 88 of the EC Treaty to State aid to small and mediums-sized enterprises active in the production, processing and marketing of fisheries products, OJ L 291, 14.9.2004, p. 3.

(11)OJ C 211, 21.8.2003, p. 63.

----

----

Ανακοίνωση έναρξης επανεξέτασης για την επέκταση του δασμού αντιντάμπινγκ που επιβλήθηκε στις εισαγωγές ποδηλάτων καταγωγής Λαϊκής Δημοκρατίας της Κίνας στις εισαγωγές ορισμένων εξαρτημάτων ποδηλάτων από τη Λαϊκή Δημοκρατία της Κίνας

(2006/C 289/04)

Η Επιτροπή έχει στη διάθεσή της επαρκή αποδεικτικά στοιχεία για να αρχίσει επανεξέταση σύμφωνα με το άρθρο 13 παράγραφος 4 και με το άρθρο 11 παράγραφος 3 του κανονισμού (ΕΚ) αριθ. 384/96 του Συμβουλίου για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας («ο βασικός κανονισμός») (1), όπως τροποποιήθηκε τελευταία με τον κανονισμό (ΕΚ) αριθ. 2117/2005 του Συμβουλίου (2).

1.   Προϊόν

Το υπό εξέταση προϊόν είναι βασικά εξαρτήματα ποδηλάτων:

καταγωγής Λαϊκής Δημοκρατίας της Κίνας («το υπό εξέταση προϊόν»). Οι προαναφερόμενοι κωδικοί ΣΟ αναφέρονται για πληροφοριακούς και μόνο λόγους.

2.   Ισχύοντα μέτρα

Τα μέτρα που ισχύουν σήμερα είναι ο οριστικός δασμός αντιντάμπινγκ που επιβλήθηκε με τον κανονισμό (ΕΚ) αριθ. 2474/93 (3) και διατηρήθηκε με τον κανονισμό (ΕΚ) αριθ. 1524/2000 (4) στις εισαγωγές ποδηλάτων καταγωγής Λαϊκής Δημοκρατίας της Κίνας (ΛΔΚ), όπως επεκτάθηκε τελευταία με τον κανονισμό (ΕΚ) αριθ. 71/97 του Συμβουλίου (5) στις εισαγωγές ορισμένων εξαρτημάτων ποδηλάτων από τη ΛΔΚ.

Η επέκταση των μέτρων στις εισαγωγές ορισμένων εξαρτημάτων ποδηλάτων από τη ΛΔΚ επιβλήθηκε ύστερα από έρευνα για πιθανή καταστρατήγηση των δασμών αντιντάμπινγκ που επέβαλε ο κανονισμός (ΕΟΚ) αριθ. 2474/93 μέσω της συναρμολόγησης ποδηλάτων στην Κοινότητα με τη χρήση εξαρτημάτων καταγωγής ΛΔΚ. Κατά την έρευνα διαπιστώθηκε η καταστρατήγηση, οπότε τα μέτρα που είχαν επιβληθεί στις εισαγωγές ποδηλάτων από τη ΛΔΚ επεκτάθηκαν στις εισαγωγές εξαρτημάτων από τη χώρα αυτή («τα επεκταθέντα μέτρα»).

3.   Λόγοι επανεξέτασης

Ύστερα από την επέκταση των μέτρων στις εισαγωγές ορισμένων εξαρτημάτων ποδηλάτων, η Επιτροπή έκανε δεκτές αιτήσεις πολλών εταιρειών με έδρα την Κοινότητα για εξαίρεση από τα επεκταθέντα μέτρα. Η Επιτροπή εξακολούθησε να λαμβάνει αιτήσεις εξαίρεσης από τα επεκταθέντα μέτρα με αποτέλεσμα ο αριθμός των μερών που ζητούν εξαίρεση να είναι σήμερα σημαντικός. Ταυτόχρονα, δεν υπάρχουν σαφείς ενδείξεις πρακτικών καταστρατήγησης από εταιρείες στις οποίες έχει χορηγηθεί εξαίρεση.

Επιπλέον, η Επιτροπή έχει στη διάθεσή της επαρκή, εκ πρώτης όψεως, αποδεικτικά στοιχεία σύμφωνα με τα οποία εάν αρθεί η επέκταση των μέτρων για τις εισαγωγές ποδηλάτων στις εισαγωγές ορισμένων εξαρτημάτων ποδηλάτων, δεν θα συνεχιστούν ούτε θα επαναληφθούν πρακτικές καταστρατήγησης.

4.   Διαδικασία

Η Επιτροπή, αφού διαπίστωσε, μετά από διαβουλεύσεις με τη Συμβουλευτική Επιτροπή, ότι υπάρχουν επαρκή αποδεικτικά στοιχεία που δικαιολογούν την έναρξη επανεξέτασης της επέκτασης των μέτρων στις εισαγωγές ορισμένων εξαρτημάτων ποδηλάτων, αρχίζει επανεξέταση σύμφωνα με το άρθρο 13 παράγραφος 4 και με το άρθρο 11 παράγραφος 3 του βασικού κανονισμού.

Η έρευνα θα αξιολογήσει την ανάγκη συνέχισης της επέκτασης του δασμού αντιντάμπινγκ που είχε επιβληθεί σε ποδήλατα καταγωγής ΛΔΚ στις εισαγωγές ορισμένων εξαρτημάτων ποδηλάτων από τη ΛΔΚ.

α)   Δειγματοληψία

i)   Δειγματοληψία για τους κοινοτικούς παραγωγούς/συναρμολογητές ποδηλάτων

Λόγω του προφανούς μεγάλου αριθμού των μερών που αφορά η παρούσα έρευνα επανεξέτασης, η Επιτροπή μπορεί να αποφασίσει να εφαρμόσει τεχνικές δειγματοληψίας σύμφωνα με το άρθρο 17 του βασικού κανονισμού.

Για να μπορέσει η Επιτροπή να επιλέξει το δείγμα, καλούνται όλοι οι κοινοτικοί παραγωγοί/συναρμολογητές (6) ποδηλάτων να παράσχουν τις παρακάτω πληροφορίες σχετικά με την εταιρεία ή τις εταιρείες τους, εντός της προθεσμίας που ορίζεται στο σημείο 5 στοιχείο β) περίπτωση i):

ii)   Τελική επιλογή του δείγματος

Όλα τα ενδιαφερόμενα μέρη που επιθυμούν να υποβάλουν πληροφορίες σχετικά με την επιλογή του δείγματος, πρέπει να το πράξουν εντός της προθεσμίας που ορίζεται στο σημείο 5 στοιχείο β) περίπτωση ii).

Η Επιτροπή σκοπεύει να προβεί στην τελική επιλογή του δείγματος αφού ζητήσει τη γνώμη των ενδιαφερομένων μερών που έχουν εκδηλώσει την επιθυμία να συμπεριληφθούν στο δείγμα.

Οι εταιρείες που θα περιληφθούν στο δείγμα οφείλουν να απαντήσουν σε ερωτηματολόγιο εντός της προθεσμίας που καθορίζεται στο σημείο 5 στοιχείο β) περίπτωση iii) καθώς και να συνεργαστούν στο πλαίσιο της έρευνας.

Εάν δεν εκδηλωθεί ικανοποιητική διάθεση συνεργασίας, η Επιτροπή μπορεί να συναγάγει τα συμπεράσματά της με βάση τα διαθέσιμα στοιχεία, σύμφωνα με το άρθρο 17 παράγραφος 4 και με το άρθρο 18 του βασικού κανονισμού. Τα συμπεράσματα που θα βασιστούν στα διαθέσιμα στοιχεία μπορούν να αποδειχθούν λιγότερο ευνοϊκά για το ενδιαφερόμενο μέρος, όπως εξηγείται στο σημείο 7.

β)   Ερωτηματολόγια

Η Επιτροπή, για να συγκεντρώσει τα στοιχεία που κρίνει αναγκαία για την έρευνα, αποστέλλει ερωτηματολόγια στους κοινοτικούς παραγωγούς/συναρμολογητές ποδηλάτων που περιλαμβάνονται στο δείγμα. Οι εν λόγω πληροφορίες και τα αποδεικτικά στοιχεία θα πρέπει να περιέλθουν στην Επιτροπή εντός της προθεσμίας που ορίζεται στο σημείο 5 στοιχείο β) περίπτωση iii).

γ)   Συγκέντρωση πληροφοριών και ακροάσεις

Όλα τα ενδιαφερόμενα μέρη καλούνται να γνωστοποιήσουν τις απόψεις τους, να υποβάλουν πληροφορίες πέραν των απαντήσεων στα ερωτηματολόγια και να προσκομίσουν αποδεικτικά στοιχεία. Οι εν λόγω πληροφορίες και τα αποδεικτικά στοιχεία πρέπει να περιέλθουν στην Επιτροπή εντός της προθεσμίας που καθορίζεται στο σημείο 5 στοιχείο α) περίπτωση ii).

Επιπλέον, η Επιτροπή μπορεί να δεχθεί σε ακρόαση τα ενδιαφερόμενα μέρη, εφόσον το ζητήσουν και αποδείξουν ότι υπάρχουν ιδιαίτεροι λόγοι για τους οποίους επιβάλλεται να γίνουν δεκτά σε ακρόαση. Η αίτηση αυτή πρέπει να υποβληθεί εντός της προθεσμίας που καθορίζεται στο σημείο 5 στοιχείο α) περίπτωση iii).

5.   Πρoθεσμία

α)   Γενικές προθεσμίες

i)   Για την αναγγελία των μερών, την υποβολή απαντήσεων στα ερωτηματολόγια και την παροχή οποιασδήποτε άλλης πληροφορίας

Όλα τα ενδιαφερόμενα μέρη οφείλουν να αναγγελθούν, επικοινωνώντας με την Επιτροπή, να κοινοποιήσουν τις απόψεις τους και να υποβάλουν τις απαντήσεις τους στο ερωτηματολόγιο ή τυχόν άλλες πληροφορίες, εκτός αν ορίζεται διαφορετικά, εντός 40 ημερών από την ημερομηνία δημοσίευσης της παρούσας ανακοίνωσης στην Επίσημη Εφημερίδα της Ευρωπαϊκής Ένωσης, ώστε να μπορέσουν να ληφθούν υπόψη οι παρατηρήσεις τους κατά την έρευνα. Εφιστάται η προσοχή στο γεγονός ότι τα μέρη μπορούν να ασκήσουν τα περισσότερα διαδικαστικά δικαιώματα που καθορίζονται στο βασικό κανονισμό μόνον εφόσον αναγγελθούν εντός της προαναφερόμενης προθεσμίας.

Οι εταιρείες που επιλέγονται για κάποιο δείγμα πρέπει να υποβάλουν απαντήσεις στο ερωτηματολόγιο εντός της προθεσμίας που ορίζεται στο σημείο 6 στοιχείο β) περίπτωση ii).

ii)   Ακροάσεις

Όλα τα ενδιαφερόμενα μέρη μπορούν επίσης να ζητήσουν να γίνουν δεκτά σε ακρόαση από την Επιτροπή εντός της ίδιας προθεσμίας των 40 ημερών.

β)   Ειδική προθεσμία όσον αφορά τη δειγματοληψία

6.   Γραπτές παρατηρήσεις, απαντήσεις στα ερωτηματολόγια και αλληλογραφία

Όλες οι παρατηρήσεις και οι αιτήσεις των ενδιαφερόμενων μερών πρέπει να υποβληθούν γραπτώς (όχι σε ηλεκτρονική μορφή, εκτός αν προβλέπεται διαφορετικά) και πρέπει να αναφέρουν την επωνυμία, την ταχυδρομική διεύθυνση, τη διεύθυνση ηλεκτρονικού ταχυδρομείου, τον αριθμό τηλεφώνου και φαξ του ενδιαφερόμενου μέρους. Όλες οι γραπτές παρατηρήσεις, καθώς και οι πληροφορίες που ζητούνται στην παρούσα ανακοίνωση, οι απαντήσεις στα ερωτηματολόγια και η αλληλογραφία που διαβιβάζονται εμπιστευτικώς από τα ενδιαφερόμενα μέρη φέρουν την ένδειξη «Περιορισμένης διανομής (8)» και, σύμφωνα με το άρθρο 19 παράγραφος 2 του βασικού κανονισμού, συνοδεύονται από περίληψη μη εμπιστευτικού χαρακτήρα, η οποία φέρει την ένδειξη «ΠΡΟΣ ΕΛΕΓΧΟ ΑΠΟ ΤΑ ΕΝΔΙΑΦΕΡΟΜΕΝΑ ΜΕΡΗ».

Διεύθυνση αλληλογραφίας της Επιτροπής:

7.   Άρνηση συνεργασίας

Όταν ένα ενδιαφερόμενο μέρος αρνείται την πρόσβαση στις απαραίτητες πληροφορίες ή δεν τις παρέχει εντός των προβλεπόμενων προθεσμιών ή παρεμποδίζει σημαντικά την έρευνα, επιτρέπεται να συνάγονται συμπεράσματα, είτε θετικά είτε αρνητικά, με βάση τα διαθέσιμα πραγματικά στοιχεία, όπως προβλέπεται στο άρθρο 18 του βασικού κανονισμού.

Όταν μέρη τα οποία έχουν εξαιρεθεί ή των οποίων η αίτηση εξαίρεσης εξετάζεται δεν παρέχουν τις πληροφορίες που απαιτούνται στο σημείο 4 στοιχείο α) περίπτωση i) και, κατά περίπτωση, στο σημείο 5, στοιχείο α) περίπτωση ii) παραπάνω εντός των προθεσμιών που έχουν οριστεί, μπορούν να εφαρμοστούν σε αυτά οι διατάξεις του άρθρου 10 του κανονισμού (ΕΚ) αριθ. 88/97 της Επιτροπής, της 20ής Ιανουαρίου 1997 (9), σχετικά με την ανάκληση μιας απαλλαγής και οι διατάξεις του άρθρου 7 παράγραφος 4 του ίδιου κανονισμού αντιστοίχως.

Όταν διαπιστώνεται ότι ένα ενδιαφερόμενο μέρος έχει προσκομίσει ψευδή ή παραπλανητικά στοιχεία, τα εν λόγω στοιχεία δεν λαμβάνονται υπόψη και είναι δυνατό να χρησιμοποιηθούν τα διαθέσιμα πραγματικά στοιχεία, σύμφωνα με το άρθρο 18 του βασικού κανονισμού. Αν ένα ενδιαφερόμενο μέρος δεν συνεργαστεί ή συνεργαστεί εν μέρει μόνο και χρησιμοποιηθούν τα διαθέσιμα πραγματικά στοιχεία, το αποτέλεσμα ενδέχεται να είναι λιγότερο ευνοϊκό για το εν λόγω μέρος απ' ό,τι θα ήταν εάν είχε συνεργασθεί.

8.   Χρονοδιάγραμμα της έρευνας

Η έρευνα θα ολοκληρωθεί σύμφωνα με το άρθρο 11 παράγραφος 5 του βασικού κανονισμού εντός 15 μηνών από την ημερομηνία δημοσίευσης της παρούσας ανακοίνωσης στην Επίσημη Εφημερίδα της Ευρωπαϊκής Ένωσης.

----

(1)ΕΕ L 56 της 6.3.1996, σ. 1.

(2)ΕΕ L 340 της 23.12.2005, σ.17.

(3)ΕΕ L 228 της 9.9.1993, σ. 1.

(4)ΕΕ L 175 της 14.7.2000, σ. 39. Κανονισμός, όπως τροποποιήθηκε τελευταία από τον κανονισμό (ΕΚ) αριθ. 1095/2005 (ΕΕ L 183 της 14.7.2005, σ. 1).

(5)ΕΕ L 16 της 18.1.1997, σ. 55.

(6)  Όλα τα μέρη που έχουν εξαιρεθεί βάσει του κανονισμού (ΕΚ) αριθ. 88/97 της 20ής Ιανουαρίου 1997 (ΕΕ L 17 της 21.1.1997, σ. 17) καθώς και τα μέρη των οποίων η αίτηση εξαίρεσης εξετάζεται βάσει του ίδιου κανονισμού θα πρέπει να παράσχουν αυτές τις πληροφορίες.

(7)  Για διευκρινίσεις σχετικά με την έννοια των συνδεδεμένων εταιρειών, βλ. άρθρο 143 του κανονισμού (ΕΟΚ) αριθ. 2454/93 της Επιτροπής σχετικά με τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα (ΕΕ L 253 της 11.10.1993, σ. 1).

(8)  Η ένδειξη αυτή σημαίνει ότι το έγγραφο προορίζεται αποκλειστικά για εσωτερική χρήση. Το έγγραφο αυτό προστατεύεται δυνάμει του άρθρου 4 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145 της 31.5.2001, σ. 43). Πρόκειται για έγγραφο εμπιστευτικού χαρακτήρα δυνάμει του άρθρου 19 του βασικού κανονισμού και του άρθρου 6 της συμφωνίας ΠΟΕ για την εφαρμογή του άρθρου VI της ΓΣΔΕ του 1994 (Συμφωνία αντιντάμπινγκ).

(9)ΕΕ L 17 της 21.1.1997, σ. 17.

----

----

Προηγούμενη γνωστοποίηση συγκέντρωσης

(Υπόθεση COMP/M.4478 — KKR/Goldman Sachs/Kion)

(2006/C 289/05)

(Κείμενο που παρουσιάζει ενδιαφέρον για τον ΕΟΧ)

----

(1)ΕΕ L 24 της 29.1.2004, σ. 1.

----

----

Προηγούμενη γνωστοποίηση συγκέντρωσης

(Υπόθεση COMP/M.3958 — Arcadis/Dura Vermeer/Imtech/Asset Rail/JV)

Υπόθεση υποψήφια για απλοποιημένη διαδικασία

(2006/C 289/06)

(Κείμενο που παρουσιάζει ενδιαφέρον για τον ΕΟΧ)

----

(1)ΕΕ L 24 της 29.1.2004, σ. 1.

(2)ΕΕ C 56 της 5.3.2005, σ. 32.

----

----

Προηγούμενη γνωστοποίηση συγκέντρωσης

(Υπόθεση COMP/M.4427 — SHV/Mammoet)

Υπόθεση υποψήφια για απλοποιημένη διαδικασία

(2006/C 289/07)

(Κείμενο που παρουσιάζει ενδιαφέρον για τον ΕΟΧ)

----

(1)ΕΕ L 24 της 29.1.2004, σ. 1.

(2)ΕΕ C 56 της 5.3.2005, σ. 32.

----

----

Προηγούμενη γνωστοποίηση συγκέντρωσης

(Υπόθεση COMP/M.4401 — Basell/Münchsmünster Cracker and associated assets)

(2006/C 289/08)

(Κείμενο που παρουσιάζει ενδιαφέρον για τον ΕΟΧ)

----

(1)ΕΕ L 24 της 29.1.2004, σ. 1.

----

----

Νέα σύνθεση της ευρωπαϊκής συμβουλευτικής ομάδας καταναλωτών

(2006/C 289/09)

Η ευρωπαϊκή συμβουλευτική ομάδα καταναλωτών συγκροτήθηκε με την απόφαση 2003/709/ΕΚ της Επιτροπής, της 9ης Οκτωβρίου 2003 (1)

Με την απόφαση της 14ης Νοεμβρίου 2006, η Επιτροπή διόρισε τα εξής τακτικά και αναπληρωματικά μέλη της ομάδας με τριετή θητεία:

----

(1)ΕΕ L 258 της 10.10.2003, σ. 35.

----